EkBass/fiwiki-20250220-pages-articles huggingface dataset:
Jeanne-Claude Denat de Guillebon

Jeanne-Claude Denat de Guillebon (13. kesäkuuta 1935 Casablanca, Ranskan Marokko – 18. marraskuuta 2009 New York, New York, Yhdysvallat), tunnettu myös nimellä Jeanne-Claude, oli ranskalainen taiteilija, joka oli avioliitossa bulgarialaissyntyisen taiteilijan Christo Javacheffin kanssa. == Elämä == Jeanne-Clauden äiti Précilda oli vasta 17-vuotias mennessään salaa naimisiin majuri Lein Denatin kanssa. He erosivat pian Jeanne-Clauden syntymän jälkeen. Toisen maailmansodan aikana Jeanne-Clauden äiti meni Vapaan Ranskan armeijaan taistelemaan saksalaismiehittäjää vastaan. Palattuaan vuonna 1945 Précilda meni vuonna 1946 naimisiin kenraali Jacques de Guillebonin kanssa. Perhe asui vuosina 1945–1952 Pariisissa ja vuosina 1952–1957 Tunisiassa. Sen jälkeen perhe palasi Ranskaan. Jeanne-Claude tapasi bulgarialaissyntyisen taiteilijan Christo Javacheffin lokakuussa 1958 Christon ollessa maalaamassa Jeanne- Clauden äidin Precilda de Guillebonin muotokuvaa. Christo rakastui ensin Jeanne-Clauden sisarpuoleen Joyceen. Jeanne-Claude taas kihlautui Philippe Planchonin kanssa. Ennen häitä Jeanne-Claude tuli raskaaksi, ja lapsen todettiin olevan Christon. Jeanne-Claude meni naimisiin Planchon kanssa mutta jätti hänet häämatkan jälkeen. Christon ja Jeanne-Clauden poika Kiril syntyi 11. toukokuuta 1960. Jeanne-Claude ja Christo menivät naimisiin 28. marraskuuta 1962. Helmikuussa 1964 Christo ja Jeanne-Claude menivät New York Cityyn. Käytyään välillä Euroopassa pariskunta palasi syyskuussa Yhdysvaltoihin. Oltuaan 17 vuotta vailla minkä maan kansalaisuutta Christo sai 1973 Yhdysvaltain kansalaisuuden. == Taide == Christon ja Jeanne-Clauden taide on paketoimista. He ovat paketoineet tavallisia rakennuksia, mutta myös saaria ja puita. Ehkä kuuluisin paketointi oli vuonna 1995 paketoitu Reichstag Berliinissä. Vuonna 1983 he paketoivat Miamin edustalla olevat saaret. ==Aiheesta muualla== * Jeanne-Claude Denat de Guillebonin muistokirjoitus Helsingin Sanomissa Luokka:Ranskalaiset taiteilijat Luokka:Vuonna 1935 syntyneet Luokka:Vuonna 2009 kuolleet
Alumiinifolio

thumb|220px|Alumiinifoliopaketti Alumiinifolio on erittäin ohueksi valssattua alumiinia. Sitä kyetään valssaamaan viiden mikrometrin (millimetrin tuhannesosan) paksuiseksi, mutta täysin reiättömien folioiden tulee yleensä olla vähintään 12 mikrometrin paksuisia. Kotitalouksissa alumiinifoliota käytetään usein ruoanvalmistuksen apuna, koska se on palamatonta ja siihen on helppo kääriä erilaisia ruokia säilytystä tai vaikkapa uunissa kypsennystä varten. Alumiinifolion käyttö kotitalouksissa alkoi vuonna 1947 Reynolds Metals:n 'Reynolds Wrap':n tultua kauppoihin Yhdysvalloissa.Food History 1946 Hieman paksummasta alumiinifoliosta valmistetaan kotitalouskäyttöön myös kertakäyttöisiä vuokia ja lämpökynttilöiden kuppeja. ==Alumiinifolio yhdistelmämateriaaleissa== Alumiinifoliolla laminoituja papereita ja muoveja käytetään paljon pakkausteollisuudessa, sillä alumiinifolio antaa pakkauskääreelle nesteitä, bakteereita, kaasuja ja valoa läpäisemättömän barriäärikerroksen. Alumiinikerroksen voi nähdä esimerkiksi monien mehutölkkien sisäpinnassa. Alumiinifoliolla päällystettyä paperia käytetään usein saunan lämpö- ja kosteuseristämiseen. == Katso myös == * Foliohattu == Lähteet == == Aiheesta muualla == Luokka:Alumiini Luokka:Pakkaustekniikka Luokka:Keittiövälineet
Sanna Ravi

Sanna Ravi (s. 5. kesäkuuta 1964 Hämeenlinna) on suomalainen kirjailija. Ravi on koulutukseltaan filosofian maisteri (suomen kieli), ja hän on työskennellyt toimittajana, teatterikriitikkona ja suomen kielen opettajana muun muassa Tesoman yläasteella Tampereella.Uusimaa 5.2.2007 Hän on asunut Tampereella, missä hän muun muassa toimi yliopistossa tieteellisen kirjoittamisen tuntiopettajana. Raville myönnettiin vuoden 2007 Runeberg-palkinto teoksesta Ansari. Teos kuvaa sota-aikaa kotirintamamies Antero Kivekkään kautta. Ansarin arvosteluissa on kiitelty runsaasti Ravin kykyä kertoa yhteiskunnasta yksilön kautta, kerrontateknisesti ehjää kokonaisuutta sekä taitavaa henkilökuvausta. == Teokset == * == Palkinnot ja tunnustukset == * Helsingin Sanomien esikoiskirjapalkintoehdokas 2006 * Runeberg-palkinto 2007 == Lähteet == Luokka:Suomalaiset kirjailijat Luokka:Vuonna 1964 syntyneet Luokka:Elävät henkilöt
Lohtaja (Kajaani)

Lohtaja on Kajaanin kaupunginosa. Se sijaitsee valtatien 5 pohjoispuolella noin neljä kilometriä Kajaanin ydinkeskustasta länteen. Alue rajoittuu etelässä viitostiehen, idässä Sokajärventiehen, pohjoisessa metsäalueeseen ja lännessä Maaston asuinalueeseen. Vuoden 2014 lopussa Lohtajalla oli 1 493 asukasta. Alueelta löytyy muun muassa ABC-liikennemyymälä, kirjasto, päivittäistavarakauppoja, koirapuisto ja Lohtajan koulu, jossa on luokat 1–6. Liikunnallisia harrastuksia varten on tarjolla muun muassa lähiliikuntapuisto sekä vajaan kahden kilometrin pituinen valaistu kuntopolku. Myös kaupunkia kiertävä moottorikelkkaura kulkee Lohtajan alueella. Kaikukatu kiertää Lohtajan ja Maaston ympäri, tosin kadun nimi muuttuu lenkin kaakkoisosassa Menninkäisentieksi. Kadun sisäkehällä sijaitsee muun muassa opiskelija- asuntoja ja kaupungin vuokra-asuntoja, kun taas kadun ulkokehällä on enimmäkseen omakotitalo- ja rivitaloasutusta. Monet Lohtajan tiet ja kadut on nimetty satujen tai tarujen mukaan, kuten esimerkiksi Peikonpolku, Peukaloisenpolku, Tontunkuja ja Velhontie. ==Lähteet== Luokka:Kajaanin kaupunginosat
Pohjanmaa (saaristolaivasto)

Pohjanmaa () oli yksi Ruotsin saaristolaivaston neljästä fregattityypistä.Johnsson 2010, s. 53–54. Pohjanmaa-luokan alukset oli muiden saaristofregattien tapaan varustettu sekä purjeilla että airoilla. Soutajat istuivat aluksen laidoilla. Pääaseet oli sijoitettu kiertolaveteille aluksen keulaan ja perään, ja kevyemmät aseet laidoille. Alusluokan asevaikutus oli pieni, ja alukset olivatkin tarkoitettu lähinnä tiedustelukäyttöön.Lappalainen 2011, s. 41. Alustyypin etuna oli sen helppo soudettavuus.Johnsson 2010, s. 65. == Alukset == Pohjanmaan-luokan aluksia rakennettiin kaikkiaan neljä kappaletta. Alusluokan mallialus rakennettiin Pommerissa 1760. Se sai nimekseen Gamla erotuksena myöhemmin valmistetuista aluksista. Tammesta tehty alus oli 68 jalkaa pitkä ja 14 jalkaa leveä, ja sen syväys oli 7 jalkaa. Aluksen aseistus koostui yhdestä kuusinaulaisesta kanuunasta ja kymmenestä kolminaulaisesta nikhaasta.Nikula 1933, s. 123. Aluksella oli kaksi mastoa, joissa oli niin kutsutut latinalaispurjeet. Niiden lisäksi päämastossa raakapurje. Sillä oli 14 paria airoja, joilla se kykeni liikkumaan tyvenessä.Nikula 1933, s. 126. Pohjanmaa-luokan aluksetNikula 1933, s. 364–365. Nimi Telakka Valmistumisvuosi Poistumisvuosi Pituus, jalkaa Leveys, jalkaa Tykkejä Huomioita Gamla Stralsund 1760 1775 68 14 11 – Fröja Suomenlinna 1764 1789 80 18,5 18 Poltettiin Ruotsinsalmen ensimmäisessä meritaistelussa tai siirrettiin avomerilaivastoon 1789.Nikula 1933, s. 280, 364–365. Disa Suomenlinna 1764 – 80 18,5 18 Avomerilaivastoon 1789. Brynhilda Tukholma 1776 – 93 27 12 – == Lähteet == * * * === Viitteet === Luokka:Ruotsin merivoimien fregatit
Lappeenrannan NMKY

Lappeenrannan NMKY (LrNMKY) on vuonna 1951 perustettu lappeenrantalainen koripalloseura. Seuran edustusjoukkue on voittanut Suomen mestaruuden vuosina 2005 ja 2006 ja pronssia vuonna 2008. Mestaruuksien lisäksi NMKY on voittanut Suomen cupin 2000-luvulla historialliset neljä kertaa peräkkäin. NMKY:n kotikenttänä toimii Lappeenrannan urheilutalo. Seuralla on myös juniorijoukkueet kahdeksassa ikäluokassa. Seura tunnetaan myös nimillä Namika Lappeenrantahttp://www.namikalappeenranta.fi/fi/namika-lappeenranta ja Lappeenrannan Namikahttp://www.esaimaa.fi/Online/2012/10/02/Lappeenrannan+Namika+uudisti+ilmett%C3%A4%C3%A4n/2012114187194/4 . LrNMKY pudottautui Korisliigasta taloudellisista syistä johtuen kauden 2013–2014 jälkeen.http://yle.fi/urheilu/lrnmky_luopuu_paikastaan_korisliigassa/7270213 ==Henkilökohtaiset palkinnot== Korisliigan vuoden pelaaja * Pasi Riihelä – 2004, 2005 Korisliigan SM-finaalien paras pelaaja * Matthew Williams – 2005 * Chanan Colman – 2006 Korisliigan vuoden puolustuspelaaja * Juha Sten – 2008 Vuoden I-divisioonapelaaja * Harri Riikonen – 2000 == Lähteet == == Aiheesta muualla == * Lappeenrannan NMKY:n virallinen sivusto Luokka:Lappeenrantalaiset urheiluseurat Luokka:Suomalaiset koripalloseurat
Tuija Vuolle

Tuija Vuolle (s. 22. toukokuuta 1942 Kajaani) on suomalainen näyttelijä. == Ura == Vuolle aloitti teatteriuransa Porin teatterissa, johon hänellä oli kiinnitys vuosina 1961–1965. Vuonna 1965 hän siirtyi Tampereen Teatteriin, josta jäi eläkkeelle vuonna 2010. Teatterin lisäksi hän on näytellyt monissa televisiosarjoissa. Hän on muun muassa esittänyt Viola Turpeista maalaiskomedioissa Vain muutaman huijarin tähden, Peräkamaripojat, Mooseksen perintö ja Turvetta ja timantteja, neiti Piirosta Paavossa ja Railissa ja sosiaalityöntekijä Aili Hinkkaa Reinikaisessa. Muita hänen sarjojaan ovat olleet muun muassa Kiurunkulma 1960-luvulta ja Seinähullut naapurit 1980-luvulta. Presidentti Tarja Halonen myönsi Tuija Vuolteelle teatterineuvoksen arvonimen 26. marraskuuta 2010. == Yksityiselämä == Vuolle oli naimisissa kirjailija, toimittaja Erkki Wessmanin kanssa vuodesta 1965 alkaen tämän vuonna 2011 tapahtuneeseen kuolemaan saakka. Muusikko Jaan Wessman (s. 1974) on heidän poikansa. == Filmografia == == Lähteet == Luokka:Suomalaiset näyttelijät Luokka:Vuonna 1942 syntyneet Luokka:Elävät henkilöt
John Wallis

John Wallis (23. marraskuuta 1616 - 28\. lokakuuta 1703)John Wallis oli johtava Newtonia edeltävän ajan englantilainen matemaatikko. Hän oli pappi ja kuningasmielinen, vaikka Cromwellin hallinto käytti häntä salasanomien selvittämiseen. Vallankumouksen jälkeen hänestä tuli kuninkaan kappalainen ja Royal Societyn perustajajäsen. Wallisin tärkein anti matematiikkaan liittyy infinitesimaaliseen analyysiin. Wallis muun muassa käytti ensimmäisenä nykyistä äärettömän merkkiä \infty.Osmo Pekosen (Helsingin Sanomat 12. lokakuuta 2010) mukaan Wallis otti kaatuneen kahdeksikon äärettömän symboliksi muistutuksena "luomisen kahdeksannesta päivästä", joka on yhtä kuin iankaikkisuus. Hänen tunnetuin saavutuksensa kuitenkin on Wallisin tulo, jonka avulla voi laskea piin (π): : \frac{2}{1} \cdot \frac{2}{3} \cdot \frac{4}{3} \cdot \frac{4}{5} \cdot \frac{6}{5} \cdot \frac{6}{7} \cdot \frac{8}{7} \cdot \frac{8}{9} \cdots = \frac{\pi}{2} Juuri Wallis kertoi Newtonille ensimmäisenä vuonna 1695, että Manner-Euroopassa differentiaali- ja integraalilaskentaa pidetään Leibnizin keksimänä. Tästä alkoi kuuluisa kiista Leibnizin ja Newtonin kannattajien välillä. == Teoksia == * Tractatus de sectionibus conicis (Tutkielma kartioleikkauksista) 1655 * Arithmetica infinitorum (Äärettömän aritmetiikka) 1655 * Treatise of Algebra, Both Historical and Practical (Sekä historiallinen että käytännöllinen algebraa käsittelevä tutkielma) 1685 ==Lähteet== == Aiheesta muualla == Luokka:Brittiläiset matemaatikot Luokka:Brittiläiset papit Luokka:Royal Societyn jäsenet Luokka:Vuonna 1616 syntyneet Luokka:Vuonna 1703 kuolleet
Akordi

Akordi tarkoittaa seuraavia asioita: * akordi, sopimus velkojan ja velallisen välillä velan osittaisesta anteeksiantamisesta tai kohtuullistamisesta * sointu, akordi, kolmen tai useamman eri korkuisen sävelen samanaikaisesti muodostama ääni. * akordijärjestelmä, historiallinen järjestely, jossa armeijan upseerinvirkoja saattoi ostaa ja myydä
Hallitusammattilaiset

Hallitusammattilaiset ry – Directors' Institute Finland (DIF) on hallitusammattilaisten voittoa tavoittelematon yhdistys, joka edistää hyvien hallituskäytäntöjen kehittämistä sekä ottaa kantaa hyvään hallintotapaan ja muihin yritysten ja muiden organisaatioiden hallitustyöskenteyn kannalta merkittäviin kysymyksiin valmistelemalla lausuntoja ja kannanottoja. DIF:illä on yli 750 henkilöjäsentä, joista iso osa työskentelee pörssiyhtiöiden hallituksissa. Yhdistys on perustettu vuonna 2001. Se kuuluu alan eurooppalaiseen kattojärjestöön The European Confederation of Directors' Associations:iin (ecoDa). ==DIF:n hallinto== DIF:in pääsihteeri on Leena Linnainmaa ja hallituksen puheenjohtaja Kim Ignatius. == Lähteet == Luokka:Suomalaiset talousjärjestöt Luokka:Hallinnon ammatit Luokka:Hallintotehtävät
Jokelan rautatieasema

Jokelan rautatieasema (, , ratakm 47,937) on matkustajaliikenteen rautatieliikennepaikka Tuusulassa, Jokelan taajamassa. Asemalla pysähtyvät pääkaupunkiseudun lähiliikenteen R- ja T-junat, kaukojunia ei asemalla pysähdy. Helsinkiin liikennöidään raiteelta 1 ja Riihimäen suuntaan raiteelta 2.https://www.vr.fi/cs/vr/doc/Jokela_syksy17.pdf Vuodesta 2016 alkaen osa R-junista on jatkanut Riihimäeltä Tampereelle, mikä mahdollisti jokelalaisille suoran junayhteyden myös aina Tampereelle asti. Raide 3 ei ole käytössä muuten kuin poikkeustapauksissa ==Historia== Jokelan asema avattiin ensin pysäkkinä, mutta se korotettiin asemaksi vuonna 1874 tiilitehtaan perustamisen myötä. Rautatien alkuaikoina matka-ajat olivat pitkiä, Helsinkiin matka-aika oli yli kaksi tuntia. Rautatiellä on ollut keskeinen merkitys Jokelan teollisuuden ja väestön kasvulle. Knut Nylanderin suunnittelema asemarakennus valmistui seuraavana vuonna, ja sitä laajennettiin Bruno Granholmin suunnittelemalla poikkipäädyllä vuonna 1903.Iltanen 2009: s. 60 Aseman sisäosat on kauttaaltaan uusittu. Aseman ulkoasussa ikkunoita on muutettu ja kuistin kaide poistettu.Valanto 1982: s. 28. Asema-alueeseen kuuluu asemarakennuksen lisäksi asemapäällikön talo ja radan toisella puolella sijaitseva rautatieläisten asuintalo. Jokelassa toimi parhaimmillaan useita tehtaita, joiden myötä tavaraliikenne oli vilkasta. Tavaraliikenteen tarpeita varten raiteiden molemmille puolille rakennettiin makasiinirakennuksia. Tehtaiden hiljennyttyä tavaraliikenne päättyi ja makasiineja purettiin. Vuonna 1993 Jokelan aseman miehitys päättyi, kun aseman liikenteenohjaus muuttui kauko-ohjatuksi. Vuonna 1995 asemarakennus siirtyi VR:n omistukseen. Aseman lipunmyynti lakkautettiin kesäkuussa 2011 paikallisten vastustuksesta huolimatta. Asemalla on kuitenkin lipunmyynti lippuautomaatin muodossa. Vanhassa asemarakennuksessa on sittemmin toiminut ainakin kahvila. VR ilmoitti vuonna 2023 aikeistaan myydä monen muun asemarakennuksen ohella Jokelan aseman. Mediassa haastatellun Kuntaliiton asiantuntijan mukaan rakennuksen kehittäminen on kuitenkin haastavaa, sillä se ei sovellu asuinkäyttöön eikä siihen ole onnistuttu saamaan yrityksistä huolimatta kannattavaa liiketoimintaa. Jokelan ratapihan pohjoispäässä sattui 21.huhtikuuta 1996 onnettomuus. Onnettomuudessa Oulusta Helsinkiin matkalla ollut pikajuna ajoi sumussa liian kovaa nopeutta ja juna suistui raiteilta. Onnettomuudessa kuoli neljä ihmistä ja loukkaantui 75. Onnettomuus oli tapahtumahetkellä pahin rauhanaikana sattunut junaonnettomuus. == Lähteet == * * ===Viitteet=== == Aiheesta muualla == *Aseman tiedot – VR Luokka:Uudenmaan henkilöliikenteen rautatieliikennepaikat Luokka:Tuusulan rakennukset ja rakennelmat Luokka:Tuusulan liikenne Luokka:Bruno Granholmin suunnittelemat rakennukset
Yle Mondo

Yle Mondo on Yleisradion omistama radiokanava. Yle Mondo esittää englannin-, espanjan-, italian-, norjan-, ranskan-, saksan-, tanskan-, viron- ja venäjänkielistä ohjelmaa. Lähetykset ovat peräisin ulkomaisilta radiotoimijoilta, paitsi Ylen osuudet venäjäksi ja englanniksi sekä selkopalvelu suomeksi. Kanava on kuultavissa Helsingissä ULA-taajuudella 97,5 MHz (kaapeliverkossa 107,3 MHz). Vuodesta 2005 Yle Mondo oli saatavilla koko Suomessa Ylen digi-tv:n radiokanavana, mutta palvelu lopetettiin 30. kesäkuuta 2016. Yle Mondoa ei myöskään pysty kuuntelemaan Yle Areenan välityksellä suorana eikä jälkikäteen. Kanavan aiempi nimi oli YLE Capital FM. Lähetykset Helsingissä alkoivat helmikuussa 1978 aluksi vain Ylen vieraskielisten lähetysten sisältötarkkailua varten. Marraskuusta 1991 ohjelmistoon lisättiin ulkomaisten asemien tuotantoa. Kanavasta tuli ympärivuorokautinen vuoden 1992 alusta. == Aiheesta muualla == * Yle Mondo * Ulkomaiset asemat Ylen jakelussal ==Lähteet== Luokka:Ylen radiokanavat Luokka:Vuonna 1978 perustetut radioasemat
Kari Kuusiniemi

Kari Kuusiniemi (s. 4. syyskuuta 1957) on uransa lopettanut suomalainen pesäpalloilija. 1970-luvun puolivälistä 1990-luvun lopulle kestäneellä urallaan Kuusiniemi voitti yli kymmenen henkilökohtaista tilastoa, kuten etenijä- ja lyöjäkuninkuuden sekä kärkilyönti- ja tehotilaston. Kuusiniemi on ainoa miespelaaja, joka on voittanut kaikki neljä tilastoa uransa aikana. Kuusiniemi oli pitkään kaikkien aikojen pesispörssin kärkipaikalla 2704 pisteellä kunnes toukokuussa 2014 Toni Kohonen ohitti hänet. Pääsarjassa Kuusiniemi pelasi 18 kautta, ja tuona aikana hänet valittiin 14 Itä–Länsi- ja 12 Liitto–Lehdistö-otteluun. Kuusiniemi voitti yhteensä kymmenen mitalia, joista kolme oli kultaisia. Vuoden pesäpalloilijaksi hänet valittiin vuonna 1989. == Tilastot == * Pesispörssipisteet: 2704 (kaikkien aikojen tilaston 3. sija) === Superpesiksen runkosarja === * Kärkilyönnit: 2328 * Lyödyt juoksut: 68 + 354 (kaikkien aikojen kunnaritilaston 3. sija) * Tuodut juoksut: 627 (kaikkien aikojen tilaston 3. sija) == Saavutukset == === Pelaajana === * 3 SM-kultaa: 1979, 1980, 1981 * 4 SM-hopeaa: 1984, 1985, 1992, 1994 * 3 SM-pronssia: 1982, 1986, 1990 * Vuoden pesäpalloilija: 1989 * Superpesiksen lyöjäkuningas: 1992 * Pesäpallon etenijäkuningas (5): 1980, 1981, 1982, 1984, 1986 * Pesäpallon kärkilyöntikuningas: (1) 1988 * 14 Itä–Länsi-ottelua: 1980-1994 == Katso myös == * Luettelo vähintään 10 Itä–Länsi-ottelua pelanneista pesäpalloilijoista == Lähteet == Luokka:Suomalaiset pesäpalloilijat Luokka:Vuonna 1957 syntyneet Luokka:Elävät henkilöt
Ohrana

Ohrana (, ’suoja’, ’vartio’, johdettu termistä , ’suojeluosasto’) oli Venäjän keisarikunnassa toiminut salainen poliisi, joka toimi osana sisäasianministeriötä. Ohranaa avusti valtakunnallinen santarmisto.Kirkinen, Heikki (toim.): Venäjän historia, s. 263. Helsinki: Otava, 2000. Ensimmäinen suojeluosasto Venäjällä perustettiin 1866, kun Dmitri Karakozov oli yrittänyt murhata Venäjän keisari Aleksanteri II:n. Ohrana perustettiin Aleksanteri III:n aikana 12. toukokuuta 1886, ja sen nimi muutettiin ohranaksi vuonna 1887, kun keisarin kanslian III osasto muutettiin suojeluosastoksi, jonka tarkoituksena oli taistella vihamielisiä järjestöjä, terroristeja, sosialisteja ja vallankumouksellisia, vastaan. Ohrana tarkkaili vallankumouksellisten toimia muissa maissa, kuten Ranskassa. Ohranan keskustoimisto oli Pietarissa osoitteessa Fontanka 16. Katuosoite oli tunnettu pahamaineisuudestaan Venäjän keisarikunnassa. Viimeisten keisarien aikana kaikkialle levinnyt korruptio raunioitti myös ohranan, kuten kaiken muunkin keisarillisen hallinnon. Virastona ohrana lakkautettiin vuonna 1917 lokakuun vallankumouksen yhteydessä Vladimir Leninin käskystä. Suomessa sen nimi jäi kuitenkin eloon: etsivän keskuspoliisin henkilöstö kutsui yksikköään ohranaksi, ja maanalaista toimintaa harjoittaneet kommunistit käyttivät sitä vastapuolen virkavaltaa tarkoittavana pilkkasanana. Ohranan Suomen-osasto toimi niin sanotussa Ohranan talossa Helsingin Ullanlinnassa osoitteessa Punanotkonkatu 4 ja Korkeavuorenkatu 21. == Lähteet == == Aiheesta muualla == Luokka:Venäjän keisarikunta Luokka:Venäjän poliisitoimi Luokka:Salainen poliisi
Pala

Pala () oli kunta Jõgevamaan maakunnassa, Virossa. Vuoden 2017 kuntauudistuksessa tartumaalaiset Peipsiäären kunta, Kallasten kaupunki, Alastkiven ja Varan kunnat sekä Pala yhdistettiin uudeksi Peipsiäären kunnaksi, ja Palan alueesta tuli osa Tarton maakuntaa. Kunnan asukasluku oli 1 210 (1.1.2011), pinta-ala 156,71 neliökilometriä ja asukastiheys 8,3 asukasta neliökilometrillä. Se sijaitsi maakunnan itäisessä osassa, Peipsijärven lähellä. Palan kuntaan kuului 23 kylää: Assikvere, Haavakivi, Kadrina, Kirtsi, Kodavere, Kokanurga, Lümatili, Matsanurga, Moku, Nõva, Pala, Peremetsa, Piibumäe, Piirivarbe, Punikvre, Raatvere, Ranna, Sassukvere, Sääritsa, Sõõru, Tagumaa, Vea ja Äteniidi. Palassa oli yksi koulu nimeltään Pala kool. ==Väestö== Vuonna 2011 Palan kunnassa oli 1 072 asukasta, joista 1 032 (96,3 %) oli virolaisia, 30 (2,8 %) venäläisiä ja 9 (0,8 %) muita kansallisuuksia. == Lähteet == Luokka:Peipsiääre Luokka:Viron entiset kunnat
Riina Hyytiä

Riina Hyytiä (s. 1969 Helsinki) on suomalainen tuotantoyhtiö Dionysos Filmsin toimitusjohtaja, elokuva- ja tv-tuottaja sekä ohjaaja. Vuonna 2004 Hyytiästä tuli ensimmäinen elokuvantekijänä Taideteollisesta korkeakoulusta tohtoriksi väitellyt henkilö. Väitöskirjassa Ennen kuin kamera käy - Ideasta kuvauksiin, tekijät kertovat tutkittiin käsikirjoittajan, ohjaajan ja tuottajan välistä yhteistyötä. Hyytiän tuottamia televisiosarjoja ovat olleet esimerkiksi Firma, Jopet Show, ja Itse valtiaat. Viimeksi mainitussa hän on toiminut myös ohjaajana alusta lähtien. Lisäksi sarjan pohjalta tehty pitkä elokuva Keisarin salaisuus on Hyytiän ohjaama ja tuottama. Helsinki-filmin tuottajana Hyytiä on ollut mukana tekemässä elokuvia Hymypoika, Tyttö sinä olet tähti ja Ganes, jonka aiheena on rockyhtye Hurriganes. Hyytiä perusti 2008 ohjaaja- käsikirjoittaja Johanna Vuoksenmaan kanssa tuotantoyhtiö Dionysos Films Oy:n. Dionysos Films Oy:ssä Hyytiä on tuottanut elokuvat Toinen jalka haudasta (2009), 21 tapaa pilata avioliitto (2013) ja Viikossa aikuiseksi (2015) sekä sarjamuotoista draamaa, kuten Klikkaa mua (2011, 2014), Nörtti: DragonSlayer666 (2017, 2018, 2019) ja Karppi (2018, 2020). Hyytiä on toiminut Suomen elokuvasäätiön hallituksen jäsenenä ja Suomen elokuvatuottajien keskusliiton puheenjohtajana. == Lähteet == *Elokuvataiteen väitöskirjat. Aalto.fi. Viitattu 8.3.2016. *Hyytiä ja Vuoksenmaa ostivat itselleen tuotantoyhtiön (lukeminen vaatii tunnukset). Helsingin Sanomat. 11.10.2008. Viitattu 8.3.2016. *Valistuksen ajan punknuori - "Kaikkien naisten pitäisi olla feministejä", sanoo oman yhtiön perustanut tuottaja Riina Hyytiä. Tulva 1/2009. Viitattu 8.3.2016. *Riina Hyytiä Elonetissä. *Suomen elokuvasäätiön hallitus . Suomen elokuvasäätiö. Viitattu 8.3.2016. == Aiheesta muualla == * Luokka:Suomalaiset elokuvatuottajat Luokka:Itse valtiaat Luokka:Vuonna 1969 syntyneet Luokka:Elävät henkilöt
Juhlalevy (Arvi Tikkalan albumi)

Juhlalevy on Arvi Tikkalan kokoelmalevy, johon on koottu vanhoja savikiekkoäänityksiä vuosilta 1936–1939. 26 kappaleesta 24 kuullaan ensi kerran savikiekkokauden jälkeen. Kappaleiden tekijätiedot on nyt julkaistu tekijöiden oikeilla nimillä, salanimistä on luovuttu. == Kappaleet == # # # # # # # # # # # # # # # # # # # # # # # # # # Luokka:Vuoden 2006 kokoelma- albumit Luokka:Arvi Tikkalan albumit
Sininen (albumi)

Sininen on Jukka Kuoppamäen 38:s studioalbumi. Se julkaistiin vuonna 2001 levymerkillä Warner Music. == Kappaleet == Kaikki kappaleet kirjoittanut Jukka Kuoppamäki sekä sovittanut Hannu Pikkarainen. # # # # # # # # # # # # == Kokoonpano == * Jukka Kuoppamäki – laulu, kitara * Sami Kuoppamäki – rummut ja lyömäsoittimet * Heikki Virtanen – kontrabasso * Pekka Kuorikoski – viulu * Hannu Pikkarainen – kitarat, haitari, kosketin- ja lyömäsoittimet === Tuotanto === * Hannu Pikkarainen – tuottaja * Pekka Ruuska – vastaava tuottaja * Juha Heininen – äänittäjä == Lähteet == * CD-levy 0927-41994-2 Luokka:Jukka Kuoppamäen albumit Luokka:Vuoden 2001 albumit Luokka:Pekka Ruuskan tuottamat albumit
Martin Chemnitz

Martin Chemnitz (1522–1586) oli saksalainen luterilainen teologi. Chemnitz oli Braunschweigin superintendentti ja yksi Yksimielisyyden ohjeen tekijöistä. Häntä pidetään luterilaisen uskonpuhdistuksen toisen sukupolven kenties merkittävimpänä teologina. Chemnitzin suku aateloitiin myöhemmin Ruotsin valtakunnassa vuonna 1648 ja otettiin Ruotsin ritarihuoneeseen numerolla 417.Gustaf Elgenstierna, Den introducerade svenska adelns ättartavlor. 1925-36. == Tärkeimmät teokset == * De duabus naturis in Christo (1570) * Examen concilii Tridentini (1565–73) == Lähteet == ==Kirjallisuutta== * Vainio, Olli Pekka: Kolminaisuudesta osallinen. Piirteitä Martin Chemnitzin (1522-1586) teologiasta. IUSTITIA 19 (176 sivua, 2005) * Bergman, Andreas: The Certainty of Salvation in the Theology of Martin Chemnitz. Väitöskirja, Helsingin yliopisto 2023 * Preus, Jacob A. O: Toinen Martti: Martin Chemnitzin elämä ja teologia. Concordia 2022 ISBN 9789526943756 * Chemnitz, Martin: Kuninkaan pojan häät: Jumalan lasten iankaikkisesta valitsemuksesta. Concordia 2022 ISBN 9789526943770 * Chemnitz, Martin: Enchiridion. Taivaallisten opinkohtien käsikirja. Concordia 2023 ISBN 978-952-69437-8-7 ==Aiheesta muualla== *Martin Chemnitz - sitaatteja eri opinkohdista ja lyhyt elämäkerta englanniksi. Luokka:Saksalaiset luterilaiset teologit Luokka:Vuonna 1522 syntyneet Luokka:Vuonna 1586 kuolleet
Melanie Brown

thumb|right|Melanie Brown Melanie Janine Brown (s. 29. toukokuuta 1975 Leeds, West Yorkshire) on englantilainen poplaulaja. Parhaiten hänet muistetaan Spice Girlsin Scary Spicena. Spice Girls -aikoina häntä kutsuttiin Mel B:ksi, koska bändissä oli toinenkin Melanie, jota kutsuttiin nimellä Melanie C. ==Perhe== Melanie syntyi Leedsissä, Englannissa. Hänen äitinsä Andrea ja isänsä Martin ovat eronneet. Brownilla on yksi nuorempi sisar, Danielle Brown. Brown on ollut naimisissa tanssija Jimmy Gulzarin kanssa ja avioliitosta on yksi yhteinen tytär (s. 1999). Brown seurusteli hetken aikaa näyttelijä Eddie Murphyn kanssa vuonna 2006, mutta Murphy jätti Brownin epäiltyään hänen uskollisuuttaan. Brown tuli raskaaksi lyhyen seurustelusuhteen aikana ja synnytti toisen tyttärensä vuonna 2007. Raskausaikana Murphy kielsi olevansa lapsen isä, mutta isyystesti todisti Murphyn isyyden. Brown avioitui 6. kesäkuuta 2007 musiikkituottaja Stephen Belafonten kanssa Las Vegasissa. Aikaisemmin hän asui Los Angelesissa omistamassaan luksustalossa, nyttemmin hän on muuttanut Australiaan tuomaroimaan X Factor -laulukilpailua ja juontamaan paikallista Dancing with the Stars -ohjelmaa. Syyskuussa 2011 Brown ja Belafonte saivat ensimmäisen yhteisen lapsensa. Pariskunta erosi vuoden 2017 keväällä ja Melanie syytti ex-miestään pahoinpitelyistä. Ex-pariskunta käy oikeustaistelua lapsen huoltajuudesta. Melanie Brownin uutisoitiin vuoden 2017 kesällä ajautuneen myös taloudellisiin vaikeuksiin tuhlattuaan koko urallaan keräämänsä noin 50 miljoonan dollarin omaisuuden. Brown kihlautui lokakuussa 2022 häntä 13 vuotta nuoremman parturi-kampaaja Rory McPheen kanssa. He olivat sitä ennen seurustelleet vuodesta 2018 lähtien. == Diskografia == === Albumit === * Hot (2000) * L.A. State Of Mind (2005) === Singlet === * I Want You Back (1998) * Word Up (1999) * Tell Me (2000) * Feels So Good (2001) * Lullaby (2001) * Today (2005) * For Once in My Life (2013) ==Näyttelijän ura== *1993 Coronation Street - Bettabuys Check-Out työntekijä *1997 Spice World - Melanie Brown *2000 Fish *2001 This is My Moment - Talent Show’n juontaja *2002 Voodoo Princess - dokumentin esittäjä *2003 Burn It - "Claire" (TV-sarja, vain 1. tuotantokausi) *2003 LD:50- Lethal Dose - "Louise" *2003 Bo' Selecta - Melanie Brown *2004 The Seat Filler - "Sandie" *2005 Telling Lies - "Maggie Thomas" *2005 A Bear's Tail - Melanie Brown *2005 Avid Merrion's Xxxmas Special - Melanie Brown *2006 Love Thy neighbor - "Lonnie" == Lähteet == == Aiheesta muualla == * Luokka:Spice Girls Luokka:Englantilaiset poplaulajat Luokka:Vuonna 1975 syntyneet Luokka:Elävät henkilöt Luokka:Seulonnan keskeiset artikkelit
Antti Sokka

Antti Väinö Sokka (13. syyskuuta 1904 Antrea – 11. elokuuta 1972 Jyväskylä) oli suomalainen sotilas ja Mannerheim-ristin ritari numero 23. Hän osallistui sisällissotaan, talvisotaan ja jatkosotaan. Hän oli naimisissa Hilja Jalosen kanssa ja heillä oli kaksi lasta. == Sotilasura == Antti Sokka osallistui sisällissotaan vapaaehtoisena lähettinä Antrean rintamalla. Hän oli myöhemmin aktiivinen suojeluskuntalainen. Jatkosodan hyökkäysvaiheessa Sokka palveli alikersanttina panssarintorjuntakivääriryhmän johtajana JR 50:ssä panssarintorjuntatehtävissä. Hänen aseensa oli Lahti L-39 -panssarintorjuntakivääri. Antti Sokalle esitettiin jo syyskuussa 1941 Mannerheim-ristiä, mutta Mannerheim ei hyväksynyt esitystä. Uusintaesityksestä Sokka nimitettiin 12. lokakuuta 1941 Mannerheim-ristin ritariksi numero 23. Hänen nimitysesityksessään mainitaan 13. heinäkuuta 1941 Juttulammen taistelussa tehty kahden kuorma-auton ja yhden panssarivaunun tuhoaminen, Suvilahden taistelussa 21. elokuuta lukuisien hyökkäysvaunujen tuhoaminen, 5. syyskuuta Kinnasvaarassa hyökkäysvaunun kulun hidastaminen niin, että se voitiin tuhota panssarintorjuntatykillä sekä kolmen kuorma-auton tuhoaminen ja yhden panssarin tuleen ampuminen Prääsän taistelussa 8. syyskuuta 1941. Sokka ylennettiin luutnantiksi 19. lokakuuta 1944. == Siviiliura == Koulutuksensa Antti Sokka hankki käymällä Suomen Osuuskauppakoulun osuuskauppakurssin Helsingissä vuonna 1926, sekä Keskusosuusliike Hankkijan maatalouskauppakursin vuonna 1930. Työelämässä hän toimi myymälänhoitajana ja kauppaedustajana. == Lähteet == * === Viitteet === == Aiheesta muualla == * Alikersantti Sokka venyi kesällä 1941 uskomattomiin suorituksiin rintamalla ja päätyi vakavaan kuvaan – 70 vuotta myöhemmin kuva ”heräsi eloon” Luokka:Mannerheim-ristin ritarit Luokka:Vuonna 1904 syntyneet Luokka:Vuonna 1972 kuolleet
Grand Prix -kausi 1949

Grand Prix -kausi 1949 oli viimeinen GP-kausi ennen virallisen Formula 1-sarjan alkamista vuonna 1950. Kaudessa ajettiin viisi kilpailua sekä sarjan ulkopuolisia kilpailuja ympäri Eurooppaa. Kauden mestariksi selvitytyi lopulta italialainen Alberto Ascari. Kilpailu Päivämäärä Rata Voittaja Talli Raportti Britannian GP 14. toukokuuta Silverstone Toulo de Graffenried Maserati Raportti Belgian GP 19. kesäkuuta Spa-Francorchamps Louis Rosier Talbot-Lago Raportti Sveitsin GP 3. heinäkuuta Bremgarten Alberto Ascari Ferrari Raportti Ranskan GP 17. heinäkuuta Reims-Gueux Louis Chiron Talbot-Lago Raportti Italian GP 11. syyskuuta Monza Alberto Ascari Ferrari Raportti ==Lähteet== *
Sinisen talon nalle

Sinisen talon nalle () on MTV3-kanavalla pyörinyt lastenohjelma. Yhdysvalloissa sarjaa esitettiin Disney Channel -kanavalla vuosina 1997–2003. Ohjelmaa tehtiin yhteensä 119 jaksoa. Sarjan on tuottanut Jim Henson Television. Sarjaa esitettiin Playhouse Disney -kanavalla. Sarjassa seikkailee luonteeltaan utelias ruskeaturkkinen nalle, joka asuu sinisessä talossa. Nalle on puhuva ja 213 cm pitkä. Hän rakastaa auttaa lapsia oppimaan. Isosta koostaan huolimatta Nalle on lapsiystävällinen. Nalle puhuu lapsille ikään kuin he olisivat hänen läheisiä ystäviään. Sinisen talon nalle luotiin todella nuorille opettamaan muun muassa muotoja, vuodenaikoja ja auttamista. Myös Nallen ystävät, kuten Tutteri-hiiri ja Varjonen-varjo, osallistuvat opetukseen. ==Suomenkieliset äänet== * Antti Jaakola - Nalle (osa jaksoista), Popi (osa jaksoista) * Jari Salo - Nalle (osa jaksoista) * Sari Moilanen - Pojo ja Varjonen * Arto Nieminen - Tutteri, Ari-ankka (osa jaksoista) * Juha Paananen - Pipi * Peter Pihlström - Popi (osa jaksoista) * Pauli Virta - Treelo (osa jaksoista) * Mari Laari - Luna (puhe, osa jaksoista), sivuäänet * Elise Langenoja - Luna (puhe, osa jaksoista), sivuäänet * Marita Taavitsainen - Luna (laulu) * Pasi Ruohonen - sivuäänet * Jenni Sivonen - sivuäänet == Katso myös == * Iso maailma ==Lähteet== * Nalleinfo * Nalle.fi * Muppet.wikia.com Luokka:1990-luvun lastenohjelmat Luokka:2000-vuosikymmenen lastenohjelmat Luokka:Kuvitteelliset karhut
Greatest Hits (Topi Sorsakoski & Agents)

Greatest Hits (Parlophone 777-7935491) on Topi Sorsakosken ja Agentsin kokoelma-albumi vuodelta 1989. Valot sekä Rakkaus on sininen ovat instrumentaaliversioita. Levy myi 42 430 kappaletta eli kultaa. Levystä on myös kasetti sekä cd-versio. Kannen kuvaus ja suunnittelu: Stefan Bremer. == Kappaleet == === A-puoli === # "Lyhdyn nään syttyvän" - Blue chatou \- (Jun Hashimoto / Tadao Inoue - Jukka Itkonen) - 2:57 # "Eeva" - Eva \- (Benedict Silbermann / Van Aleda - Jacques Verrieres, suom. san. Orvokki Itä) - 3:12 # "Kirje" - My Boyfriend \- (Johnny Liebkind - suom. san. Jukka Itkonen) - 2:28 # "Yksin oon mä vain" - All Alone Am I \- (M. Harjidakis / A. Altman - suom. san. Kari Tuomisaari) - 2:27 # "Olet rakkain" - And I Love Her \- (Lennon / McCartney - suom. san. Orvokki Itä) - 2:28 # "Surujen kitara" - Johnny Guitar \- (Victor Young / Pegy Lee - suom. san. Orvokki Itä) - 3:13 # "Vain yksin me kaksi" - I Love How You Love Me \- (Barry Mann / Larry Kolber - suom. san. Jukka Itkonen) - 2:48 # "Valot" (Rauli Somerjoki) - 2:42 === B-puoli === # "Ajomies" (Venäl. sävelmä - suom. san. Reino Helismaa) - 3:10 # "Moody river" (Gary D. Bruce - suom. san. Kari Tuomisaari) - 2:50 # "Maailma ilman rakkautta" - World Without Love \- (Lennon / McCartney - suom. san. Reino Helismaa) - 3:02 # "Yksi ainoa ikkuna" (Venäl. sävelmä - suom. san. Pauli Salonen) - 2:47 # "Kuin yö" - Unchained Melody \- (Alex North - suom. san. Jyrki Lindström) - 3:08 # "Salattu suru" - My Heart Must Do The Crying \- (K. Brown / D. Gibson / G. Johson / I. Mallet - K. Brown, suom san. Kari Tuomisaari) - 3:09 # "Tuuli tuo tuuli vie" (Erik Lindstöm) - 2:42 # "Rakkaus on sininen" - Love Is Blue \- (Andre Popp) - 3:16 Kaikki sovitukset: Esa Pullianen. CD-versio sisältää kaksi bonus-kappaletta ennen viimeistä Rakkaus on sininen -kappaletta: * Kauan - Downtown \- (Tony Hatch - suom. san. Kari Tuomisaari) - 3:01 * Sulle aatoksein suon - Autumn in Japan \- (Gusten / Winberg - suom. san. Jukka Itkonen) - 2:54 == Lähteet == * Suomen äänitearkiston tietokanta * Greatest hits -vinyyli Luokka:Vuoden 1989 kokoelma-albumit Luokka:Agentsin albumit Luokka:Topi Sorsakosken albumit
Charles Glover Barkla

Charles Glover Barkla (7. kesäkuuta 1877 – 23. lokakuuta 1944) oli brittiläinen fyysikko, joka tutki pääasiassa röntgensäteilyä ja sai siihen liittyen Nobelin fysiikanpalkinnon vuonna 1917. Barkla opiskeli matematiikkaa ja fysiikkaa Liverpoolissa valmistuen maisteriksi 1899. Fysiikkaa hän opiskeli Oliver Lodgen johdolla. Valmistumisen jälkeen Barkla siirtyi Cambridgen Trinity Collegeen työskentelemään Cavendishin laboratoriossa J. J. Thomsonin kanssa. Vuonna 1900 hän jatkoi edelleen Lontoon King's Collegeen ja sieltä takaisin Liverpooliin 1902. Hän meni naimisiin Mary Esther Cowellin kanssa vuonna 1907, sai pysyvän professuurin 1913 Edinburghin yliopistosta ja pysyi virassaan kuolemaansa asti. Barklan perheeseen syntyi kaksi poikaa ja yksi tytär. Barklan uran kannalta tärkein tutkimuskohde oli röntgensäteily. Hän löysi karakteristisen röntgensäteilyn ja röntgensäteilyn polarisaation. Hän tutki myös röntgensäteilyn absorptiota ja sovelsi kvanttiteoriaa röntgensäteilyyn. Barkla sai 1917 Nobelin fysiikanpalkinnon karakteristisen röntgensäteilyn löytämisestä. == Lähteet == ==Aiheesta muualla== *Biografia Nobel-säätiön sivuilla Luokka:Brittiläiset fyysikot Luokka:Nobelin fysiikanpalkinnon saajat Luokka:Vuonna 1877 syntyneet Luokka:Vuonna 1944 kuolleet
Syvä kurkku (elokuva)

Syvä kurkku (Deep Throat) on yhdysvaltalainen pornoelokuva vuodelta 1972. Gerard Damianon ohjaaman ja käsikirjoittaman elokuvan pääosissa olivat Linda Lovelace ja Harry Reems. Elokuva on luultavasti kaikkien aikojen menestynein pornoelokuva ja se on myös tuottanut maailman parhaiten suhteessa kustannuksiin. Joidenkin lähteiden mukaan elokuvan tuotto on ollut jopa 600 miljoonaa dollaria. Elokuvan kesto on 61 minuuttia. Elokuvalla on nykyisin merkittävä kulttiasema länsimaisessa popkulttuurissa. ==Juoni== Elokuva kertoo seksuaalisesti turhautuneesta naisesta (Linda Lovelace, joka elokuvan tietojen mukaan esittää ”itseään”). Kun seksijuhlista ei ole mitään apua, hänen ystävättärensä lähettää hänet tohtorin (Harry Reems) luo. Tohtori huomaa naisen klitoriksen sijaitsevan kurkussa. Elokuvan aikana nainen harrastaa suuseksiä lukuisten miesten kanssa, tohtorin harrastaessa seksiä sairaanhoitajansa kanssa. ==Lähteet== == Aiheesta muualla == * * Haastattelu ja kuvia * FBI-agentin Bill Kellyn haastattelu * Luke Fordin kommentteja elokuvasta ja Linda Lovelacesta * Time Magazinen artikkeli 29. maaliskuuta 2005 * Elokuvakriitikko Anthony Lane The New Yorker-lehdestä keskustelee elokuvasta * Matti Rämö: Pornon lyhyt oppimäärä. Ylioppilaslehti 14/2005. Luokka:Pornoelokuvat Luokka:Vuoden 1972 yhdysvaltalaiset elokuvat Luokka:Seulonnan keskeiset artikkelit
Britannian Grand Prix 2005

Britannian Grand Prix 2005 oli Formula 1 -kauden 11. osakilpailu, joka ajettiin 8.–10. heinäkuuta 2005 Silverstonen radalla Englannissa. McLaren- tallin kolumbialaiskuljettaja Juan Pablo Montoya voitti kilpailun runsaan kahden sekunnin erolla toiseksi tulleeseen Renault'n Fernando Alonsoon. Voitto oli Montoyalle ensimmäinen Mclarenilla. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1\. 10 Juan Pablo Montoya McLaren-Mercedes 60 1.24.29,588 4. 10 2\. 5 Fernando Alonso Renault 60 +2,739 1. 8 3\. 9 Kimi Räikkönen McLaren-Mercedes 60 +14,436 2. 6 4\. 6 Giancarlo Fisichella Renault 60 +17,914 7. 5 5\. 3 Jenson Button BAR-Honda 60 +40,264 3. 4 6\. 1 Michael Schumacher Ferrari 60 +1.15,322 10. 3 7\. 2 Rubens Barrichello Ferrari 60 +1.16,567 6. 2 8\. 17 Ralf Schumacher Toyota 60 +1.19,212 9. 1 9\. 16 Jarno Trulli Toyota 60 +1.20,851 5. 10\. 12 Felipe Massa Sauber-Petronas 59 +1 krs. 16. 11\. 7 Mark Webber Williams-BMW 59 +1 krs. 12. 12\. 8 Nick Heidfeld Williams-BMW 59 +1 krs. 14. 13\. 14 David Coulthard Red Bull-Cosworth 59 +1 krs. 13. 14\. 11 Jacques Villeneuve Sauber-Petronas 59 +1 krs. 11. 15\. 15 Christian Klien Red Bull-Cosworth 59 +1 krs. 15. 16\. 4 Takuma Satō BAR- Honda 58 +2 krs. 8. 17\. 18 Tiago Monteiro Jordan-Toyota 58 +2 krs. 20. 18\. 21 Christijan Albers Minardi-Cosworth 57 +3 krs. 18. 19\. 20 Patrick Friesacher Minardi-Cosworth 56 +4 krs. 19. Kesk. 19 Narain Karthikeyan Jordan- Toyota 10 Sähköt 17. Lähde: Britannian GP 2005 - f1-ruutu Lähde: Britannian GP 2005 - f1-ruutu Lähde: Britannian GP 2005 - f1-ruutu Lähde: Britannian GP 2005 - f1-ruutu Lähde: Britannian GP 2005 - f1-ruutu Lähde: Britannian GP 2005 - f1-ruutu Lähde: Britannian GP 2005 - f1-ruutu Lähde: Britannian GP 2005 - f1-ruutu == Muuta == * Kimi Räikkösen ja Tiago Monteiron sijoitusta pudotettiin kymmenellä moottorivaihdon takia. * Kimi Räikkösen 10. nopein kierros. * Williamsin 500. kilpailu. * Patrick Friesacherin uran viimeinen kilpailu. ==Lähteet== == Aiheesta muualla == Luokka:Formula 1 -kausi 2005 Luokka:Britannian Grand Prix
Mara Jade Skywalker

Mara Jade on kuvitteellinen hahmo Tähtien sodan Expanded Universessa. Hahmon on luonut Timothy Zahn. Mara Jade on jedimestari, joka käyttää liilaa sapelia ja Blaster-pistoolia. Hän oli niin kutsuttu Keisarin koura (keisarin salamurhaaja) mutta keisarin kuollessa hän liittyy Talon Karrden jengiin. Lopulta hän tapaa vihaamansa Luke Skywalkerin. Luke ja Mara Jade menevät naimisiin, jolloin hänestä tulee Mara Jade Skywalker. Luke ja Mara Jade saavat myös pojan, jonka he nimeävät Beniksi, mahdollisesti mestari Obi-Wan Kenobin mukaan. Ben Skywalker ei tiedä hänen isoisästään Darth Vaderista eikä hänelle luultavasti kerrota. Benistä aiotaan kuitenkin kouluttaa jedi. Mara Jadea koulutti jediksi Luken jediystävä ja Luken jediakatemian opettaja Kyle Katarn. Mara pelasti Kylen pimeältä puolelta Kylen löydettyä sith-temppelin. == Perhe == Mara Jaden puolelta perheestä ei kerrota, mutta Luken perhe on seuraavanlainen: Shmi Skywalker sai Anakin Skywalkerin. Anakin ja Padmé Amidala saivat kaksoset, Luken ja Leian. Leia ihastui Han Soloon ja Luke niin tiedetysti Mara Jadeen. Maran ja Luken poika on huhujen mukaan Ben Skywalker. == Aiheesta muualla == * Mara Jade Skywalker Wookieepediassa * Mara Jade Skywalker Jedipediassa Luokka:Jedit
Rikkidioksidipäästöt

Rikkidioksidi (SO2) on happamoittava kaasu. Se happamoittaa järviä ja maa- alueita, jolloin kasvit ja eliöstö kärsivät vaurioita tai jopa osin tuhoutuvat. Rikkidioksidipäästöjä aiheuttaa erityisesti lämmöntuotanto fossiilisilla polttoaineilla, puu- ja metalliteollisuus sekä öljynjalostamot. Rikkidioksidipäästöt ovat vähentyneet viime aikoina ilmansuojelullisilla toimenpiteillä. Rikkidioksidi voidaan poistaa savukaasuista niin kutsutulla rikkipesurilla, jolloin se ei pääse leviämään ilmakehään. ==Katso myös== *Happamoituminen ==Aiheesta muualla== *Valtion ympäristöhallinto Luokka:Ympäristöongelmat
EDSAC

EDSAC (akronyymi sanoista Electronic Delay Storage Automatic Calculator) oli varhaisia tallennetun ohjelman tietokoneita. Se oli ensimmäinen toimiva Von Neumannin arkkitehtuurin mukainen laite. Sen kehitti Maurice Vincent Wilkesin johtama työryhmä Cambridgen yliopistossa Englannissa vuosina 1946–1949.Edsac 1949 XtimelineJohn von Neumann and von Neumann Architecture for Computers (1945) Barney J. Cabrera Tietokoneen ohjelmointiin liittyviä ratkaisuja kuvattiin Wilkesin, David Wheelerin ja Stanley Gillin vuoden 1951 teoksessa Preparation of Programs for Electronic Digital Computers. EDSAC sisälsi merkittävän ratkaisun käyttää elohopeaa sisältäviä säiliöitä tietokoneen muistin rakentamiseen. Edsac Computerhistory.org Wilkes rakennutti elohopeasäiliön koemallin ja asetti kellotaajuudeksi 500 kHz. Muistin kooksi valittiin 32 säiliötä. Syksyllä 1948 kaikki säiliöt alkoivat olla toimintakunnossa ja myös aritmeettinen yksikkö toimi. Toukokuussa 1949 EDSAC oli valmis. Alexander Douglas kirjoitti vuonna 1952 osana väitöskirjaansa ihmisten ja tietokoneiden vuorovaikutuksesta EDSAC:lle ristinollapelin OXO. Pelin pelaaminen tapahtui osoittamalla siirto tietokoneeseen kytketyllä numerovalintakiekolla. Tulostus tapahtui tietokoneen oskilloskooppinäytölle. Ohjelmaa pidetään maailman ensimmäisenä graafisena tietokonepelinä. Se oli myös yksi ensimmäisiä tekoälyä käyttäviä sovelluksia.https://history- computer.com/ModernComputer/Software/OXOgame.html https://www.lifewire.com/oxo-aka-noughts-and-crosses-729624 ==Tekniset tiedot== * Muisti 512 sanaa, 36 bittiä sana. * Tankit olivat 150 cm pitkiä metallilieriöitä. * Jokainen tankki sisälsi 32 kpl 18 bitin ryhmää. Myöhemmin Wilkes rakennutti EDSAC 2:n, joka valmistui vuonna 1958. EDSAC 2 oli helpompi ohjelmoida kuin alkuperäinen. Vuonna 1962 siihen asennettiin laajennettu 16000 sanan muisti. == TAC == 1950-luvun lopulla Toshiba ja Tokion yliopisto rakensivat TAC (Tokyo Automatic Computer) tietokoneen, joka käytti EDSAC:in käskykantaa ja hyödynsi diodeja elektroniputkien lisäksi. == Lähteet == ==Aiheesta muualla== *http://www.cs.helsinki.fi/u/kerola/tkhist/k2003/alustukset/EDSAC/edsac.doc * Luokka:Cambridgen yliopiston tietokoneet Luokka:1940-luvun tietokoneet
Wiesbadenin päärautatieasema

Wiesbadenin päärautatieasema () on rautatieasema Wiesbadenin kaupungissa Hessenin osavaltiossa Saksassa. Saksalaisen arkkitehdin Fritz Klingholzin suunnittelema asema avattiin vuonna 1906. Asema korvasi kolme 1800-luvulla rakennettua erillistä, kaupunkikeskustan alueella sijainnutta asemaa. Sitä uudistettiin viimeksi vuosina 2003–2004 noin 25 miljoonalla eurolla. Asemalla vierailee päivittäin noin 40 000 matkustajaa. Luokka:Hessenin rautatieliikennepaikat Päärautatieasema
Silpa Bhirasri

Silpa Bhirasri (, syntymänimeltään Corrado Feroci, 15. syyskuuta 1892 – 14. toukokuuta 1962 Bangkok) oli italialainen professori ja kuvanveistäjä, jonka kuningas Rama VI kutsui 1923 Thaimaahan opettamaan kuvanveistoa kuninkaallisen palatsin asioiden ministeriön kuvataiteiden osastolle, josta 1943 tuli Silpakornin yliopisto. Silpa Bhirasrista tehtiin yliopiston ensimmäinen dekaani, ja hän oli opiskelijoiden ja kollegoiden keskuudessa hyvin arvostettu. Toisen maailmansodan japanilaismiehityksen aikana 1944 hän muutti nimensä thaimaalaiseksi ja otti Thaimaan kansalaisuuden välttääkseen pidätyksen. Thaimaassa julkaistiin juhlapostimerkki hänen 100-vuotissyntymäpäivänsä kunniaksi 1992. Thaimaassa vietetään vuosittain 15. syyskuuta Silpa Bhirasrin muistopäivää. Hän teki elinaikanaan Thaimaahan 18 merkittävää muistomerkkiä, joista yhdeksän sijaitsee Bangkokissa. Merkittävimpiä hänen töistään ovat Bangkokin Voiton muistomerkki, Demokratian muistomerkki, Rama VI:n patsas Lumpini-puiston edustalla, Rama I:n patsas Phra Phutta Yodfan sillalla (Memorial Bridge -silta) sekä Nakhon Pathomin Buddhan patsas, Suphanburin kuningas Naresuanin muistomerkki ja Nakhon Ratchasiman Thao Suranareen patsas. == Lähteet == * Oscar Nalesini, L'Asia Sud-orientale nella cultura italiana. Bibliografia analitica ragionata, 1475-2005. Roma, Istituto Italiano per l'Africa e l'Oriente, 2009, sivut 292-316 ISBN 978-88-6323-284-4. == Aiheesta muualla == * Silpakornin yliopisto: professori Silpa Bhirasri. Web Archive 8.3.2010. * Thai artists: Silpa Bhirasri. rama9art.org. Luokka:Thaimaalaiset henkilöt Luokka:Italialaiset professorit Luokka:Italialaiset kuvanveistäjät Luokka:Vuonna 1892 syntyneet Luokka:Vuonna 1962 kuolleet
Sokerikulööri

Sokerikulööri on sokerista valmistettava veteen, mutta ei orgaaniseen aineeseen liukeneva tummanruskea väriaine, jota käytetään muun muassa juomissa (esim. virvoitusjuomat ja viski), makeisissa sekä leivonnaisissa (keksi). Sokerikulööriä voi valmistaa kuumentamalla sokeria paistinpannulla yli 100-celsiusasteiseksi. Teollisesti sokerikulööriä valmistetaan lämmittämällä hiilihydraatteja ammoniakin, ammoniumsulfaatin, rikkidioksidin tai muiden sulfaattien tai sulfiittien kanssa. Käsittelyssä pyritään rikkaaseen glukoosipitoisuuteen, koska karamellisointi tapahtuu monosakkarideille. Myös liuoksen pH, lämpötila ja paine vaikuttavat tuotteeseen. Sokerikulöörin E-koodi on E150, joka jaetaan valmistustavasta riippuen neljään alaryhmään: * Sokerikulööri E150a valmistetaan ilman happoja (karamelli ja makeiset). * Emäksinen sulfiittisokerikulööri E150b valmistetaan lämpökäsittelemällä hiilihydraatteja rikkiyhdisteillä (sokeripitoiset alkoholijuomat, kuten likööri). * Lämpökäsittelemällä hiilihydraatteja ammoniakin kanssa saadaan ammoniummenetelmän sokerikulööriä E150c (olut ja leivonnaiset). * Ammoniumsulfiittimenetelmällä saadaan sokerikulööriä E150d (kolatyyppiset virvoitusjuomat ja lemmikkieläinruoat). Sokerikulöörin ammoniakki- tai ammoniumsuolavalmistusprosessissa muodostuva oheistuote 4-metyyli-imidatsoli voi aiheuttaa hermostollisia tai sisäelinsairauksia (immuunijärjestelmällisiä häiriöitä). Lisäksi sokerikulööri voi aiheuttaa häiriöitä insuliinintuotannossa tai munuaisissa. == Lähteet == * Coloria.net * UK Food Guide ===Viitteet=== Luokka:Sokerit Luokka:Elintarvikevärit
Dura-Europos

Dura-Europos on muinaisen Mesopotamian kaupunki nykyisen Dair al-Zaurin maakunnan alueella Syyriassa, Eufrat-joen partaalla. Arkeologisten kaivausten perusteella kaupungin perustaminen on ajoitettu noin vuoteen 300 eaa. Dura- Europos oli hellenistisenä aikana tärkeä itämaisen ja kreikkalaisen kulttuurin kohtauspaikka. Dura kuului seleukidien, sittemmin Parthian ja Rooman valtakuntien hallintaan. Asemakaavaltaan kaupunki on suorakulmainen, useimmat rakennukset ovat parthialaiselta aikakaudelta. Vuosina 1922-1937 suoritetuissa kaivauksissa Dura-Europoksesta paljastui muun muassa merkittäviä seinämaalauksia, piirtokirjoituksia, suuri määrä papyrustekstejä sekä käsiteollisuuden tuotteita. Sieltä on kaivettu esiin myös kaksi temppeliä ja yksityistalo. Vuodesta 1986 lähtien kaupungissa tehdään jälleen kaivauksia. ==Lähteet== ==Aiheesta muualla== Luokka:Arkeologiset kohteet Syyriassa Luokka:Dair al-Zaurin maakunta Luokka:Hellenistiset kaupungit Syyriassa Luokka:Mesopotamian provinssin kaupungit
Lasitus

Lasituksella tarkoitetaan keramiikkaesineen tai materiaalin päällystämistä lasitteella. Lasite levitetään haluttuun kohtaan valelemalla, sutimalla tai upottamalla. Päällystämisen jälkeen keramiikkaesine poltetaan keramiikkauunissa, jolloin lasitteen lasitehiukkaset sulavat muodostaen lasipinnan. Lasitteita on mahdollista saada eri värisinä ja eri lämpötilassa sulavina. Luokka:Rakennustyö Luokka:Keramiikka
Ranskan Grand Prix 1969

Ranskan Grand Prix 1969 oli Formula 1 -sarjan osakilpailu, joka ajettiin 6. heinäkuuta 1969 Charaden radalla Clermont-Ferrandissa. Kilpailun voitti Jackie Stewart, jolle voitto oli kauden neljäs. == Tulokset == 1969 French Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 2 Jackie Stewart Matra-Ford 38 1:56'47.4 1 9 2 7 Jean-Pierre Beltoise Matra-Ford 38 +57.1 s 5 6 3 11 Jacky Ickx Brabham-Ford 38 +57.3 s 4 4 4 5 Bruce McLaren McLaren-Ford 37 +1 krs 7 3 5 10 Vic Elford McLaren-Ford 37 +1 krs 10 2 6 1 Graham Hill Lotus-Ford 37 +1 krs 8 1 7 12 Silvio Moser Brabham-Ford 36 + 2 krs. 13 8 4 Denny Hulme McLaren-Ford 35 + 3 krs. 2 9 3 Jo Siffert Lotus- Ford 34 + 4 krs. 9 Kesk. 6 Chris Amon Ferrari 30 Moottori 6 Kesk. 15 Jochen Rindt Lotus-Ford 22 Fyysinen kunto 3 Kesk. 9 Piers Courage Brabham- Ford 21 Runko 11 Kesk. 14 John Miles Lotus-Ford 1 Öljypumppu 12 == Muuta == * Paalupaikka: Jackie Stewart - 3'00.6 * Nopein kierros: Jackie Stewart - 3'02.7 ==Lähteet== Luokka:Formula 1 -kausi 1969 Luokka:Ranskan Grand Prix